Mosg

Mae mosg yn adeilad ar gyfer dilynwyr crefydd Islam. Fel rheol, defnyddir yr enw Arabeg masjid (luosog masajid) - مسجد. Prif ddiben y mosg yw fel lle i'r credinwyr gyfarfod i weddïo, y salat. Erbyn hyn maent i'w gweld ymhob rhan o'r byd. O ran pensaernïaeth, maent fel rheol yn dilyn arddull nodweddiadol Islamaidd, gydag un neu fwy o dyrau, y minaret. Cyn y pum gweddi ddyddiol mae'r muezzin yn galw'r credinwyr o'r minaret. Heblaw lleoedd i addoli, maent yn leoedd i ddysgu am Islam a chyfarfod credinwyr eraill. Fel rheol disgwylir i unrhyw un sy'n ymweld â mosg dynnu ei esgidiau a'u gadael wrth y drws. Yn rhai gwledydd Islamaidd ni chaniateir i ymwelwyr nad ydynt yn Fwslimiaid fynd i mewn i fwy nag ambell fosg, ond mewn gwledydd eraill mae croeso iddynt fynd i mewn i unrhyw un. Sefydlwyd y mosg cyntaf yn y Deyrnas Unedig yng Nghaerdydd yn 1860. Ymhlith y mosgau enwocaf mae: Masjid al-Haram; Mecca, Sawdi Arabia - safle fwyaf sanctaidd Islam Masjid al-Nabawi; Medina, Sawdi Arabia - ail safle fwyaf sanctaidd Islam Mosg Al-Aqsa; Jerusalem, Israel - trydydd safle fwyaf sanctaidd Islam Mosg Imam Ali; Nayaf, Irac - safle fwyaf sanctaidd y Shia Mosg Faisal; Islamabad, Pacistan - y mosg mwyaf (o ran arwynebedd) yn y byd Mosg Córdoba; Córdoba, Sbaen - yn awr wedi ei droi yn Eglwys Gadeiriol Hagia Sophia; Istanbwl, Twrci - eglwys yn wreiddiol, yna'n fosg o 1453 hyd 1935 Mosg Glas; Istanbwl, Twrci Jama Masjid; Delhi, India - un o'r mwyaf yn India Mosg Mawr Kairouan; y mosg hynaf a phwysicaf yn y Maghreb (Gogledd Affrica). Mosg Hassan II; yn ninas Casablanca, Morocco. Mosg yr Ummaiaid; Damascus, Syria